# 5. Lydbøger, lydaviser og indlæsningstjenester

(opdateret juni 2024)

Her kan du læse om de forskellige muligheder i forbindelse med digitale udgivelser på lyd og i e-bog format. Udgivelserne består af bøger samt diverse aviser og blade. Læs mere herom nedenfor.

**5.1 NOTA**

NOTA er det nationale bibliotek for mennesker med læsevanskeligheder. Blinde og stærkt svagsynede kan låne bøger hos NOTA.

Fra NOTA kan du få dine bøger tilsendt på CD (lydbøger/e-bøger), punktskrift eller tilgå dem via app eller hjemmeside.

Du kan blive medlem af NOTA ved at kontakte din konsulent hos Dansk Blindesamfund eller ved direkte henvendelse til NOTA på telefon 39 13 46 00, e-mail: nota@nota.nu, eller på hjemmesiden [www.nota.dk](http://www.nota.dk).

**Landslydavisen og Weekendavisen**

NOTA udgiver en ugentlig Landslydavis, der indeholder udvalgte artikler fra Berlingske, Jyllandsposten og Politiken.

Landslydavisen udkommer en gang om ugen.

Hos NOTA kan du også abonnere på Weekendavisen som lydavis. Weekendavisen udgives af Det Berlingske Hus og indeholder relevante nyheder og podcasts. Avisen udkommer en gang om ugen og kræver medlemskab af NOTA.

Alt indhold i forhold til aviser, kan tilgås via NOTA’s nye app, som hedder notabibliotek 2.0.

### Andre lydaviser

NOTA samarbejder med flere kommuner vedr. kommunale lydaviser.

Alle lokale og kommunale lydaviser er gratis.

Man kan tilmelde sig via sin bopælskommune.

Derudover producerer NOTA lydaviser for en række foreninger - Se [www.nota.dk](http://www.nota.dk) for nærmere information.

**Ugeblade og magasiner**

Hos NOTA kan du herudover abonnere på følgende ugeblade og magasiner:

Billed-Bladet og Familie Journalen - udkommer ugentligt.

Illustreret Videnskab - udkommer hver tredje uge.

SKALK - udkommer hver anden måned.

Derudover udkommer DSB’s Ud & Se som e-bog og på punkt.

**Blade og magasiner på punkt**

Novellebladet udkommer 8 gange om året.

Punktkryds udkommer 11 gange om året.

Begge tidsskrifter er gratis for medlemmer.

**Punktnyt:**

Punktnyt findes i 3 forskellige udgaver; Indland, Udland og Sport.

Punktnyt fås som e-bog og på punkt og er gratis for medlemmer.

**Radio- og TV-oversigter:**

Der findes følgende tilgængelige oversigter over radio- og TV-programmer:

* Daglig oversigt over radio- og TV-programmer - fås som e-bog.
* Radio- og TV-ugeoversigt - fås som e-bog og lydbog.
* Radio-ugeoversigt UDVIDET - fås som e-bog og lydbog. UDVIDET er en udgave med oversigt og fuld beskrivelse af et stort udvalg af radiokanaler.
* TV-ugeoversigt - fås som e-bog og lydbog.
* Radio- og TV-ugeoversigt MINI - fås som lydbog. MINI er en udgave med reducerede beskrivelser af programmer fra DR1, DR2, P1, P2, P3 og P4.
* Radio/TV-ugeprogram - fås på punkt.

Alle oversigter er gratis for medlemmer.

**Diverse udgivelser:**

Kalender - fås på punktskrift.

Den Sorte Gryde - fås som e-bog, lydbog og på punkt.

Inspiration - fås som e-bog, lydbog, på punkt samt som pdf-fil og på tryk.

Blindes jul - udkommer som lydbog.

Ovenstående udgivelser er ligeledes gratis for NOTA’s medlemmer.

Flere oplysninger om Landslydaviser og de øvrige udgivelser, som man kan abonnere på, kan fås hos NOTA (fx abonnementspriser). Kontakt NOTA på telefon 39 13 46 00 eller e-mail: nota@nota.nu eller besøg hjemmesiden [www.nota.dk](http://www.nota.dk).

## 5.2 Zetland

Zetland er en digital avis og gratis lydtjeneste, der går i dybden med tidens vigtigste historier. Zetland udgiver typisk to dybdegående artikler hver morgen og et nyhedsoverblik hver eftermiddag, som klæder dig på med viden om det seneste døgns nyheder.

Dansk Blindesamfund har indgået en aftale med Zetland som betyder, at medlemmer kvit og frit kan få udvidet deres horisont og blive klogere på tidens vigtigste begivenheder, nyheder og aktuelle historier med Zetlands app.

Som medlem får du adgang til hele Zetlands lydarkiv af historier.

Du kan tilmelde dig allerede nu ved at sende en mail med navn og e-mail til medlemsservice@blind.dk eller ringe til Medlemsservice på tlf. 38 14 88 44.

## 5.3 Indlæsningstjenester

Du har som medlem af Dansk Blindesamfund mulighed for at få indlæst privat materiale på lyd (Daisy-format).

Vil du se, om det er muligt i dit område, kan du kontakte din kreds. Du kan finde en oversigt over kredsene på dette link:

<https://blind.dk/kredse>

Hvis du som medlem af Dansk Blindesamfund, bor et sted, hvor der ikke er en lokal indlæsningstjeneste, kan du få privat materiale indlæst på Dansk Blindesamfunds hovedkontor ved at indsende materialet til:

Dansk Blindesamfund

Blekinge Boulevard 2

2630 Høje Taastrup

Kuverten skal mærkes: "Individuelt materiale til indlæsning".

Alt privat materiale vil naturligvis blive behandlet fortroligt.

Du har også mulighed for at få indlæst materialet ved at sende det på mail til bestilling@blind.dk.